Document ID: 32007R0100

KOMISJONI MÄÄRUS (EÜ) nr 100/2007,
1. veebruar 2007,
millega muudetakse määrust (EÜ) nr 877/2004, millega sätestatakse määruse (EÜ) nr 2200/96 üksikasjalikud rakenduseeskirjad seoses teatavate värskete puu- ja köögiviljade turgudel registreeritud hindadest teatamisega Bulgaaria ja Rumeenia ühinemise tõttu Euroopa Liiduga
EUROOPA ÜHENDUSTE KOMISJON,
võttes arvesse Bulgaaria ja Rumeenia ühinemislepingut,
võttes arvesse Bulgaaria ja Rumeenia ühinemisakti, eriti selle artiklit 56,
ning arvestades järgmist:
(1)
Nõukogu 28. oktoobri 1996. aasta määruse (EÜ) nr 2200/96 (puu- ja köögiviljaturu ühise korralduse kohta) (1) artikli 28 lõikega 1 on nõutud, et liikmesriigid teatavad komisjonile iga turupäeva kohta iga vastava turustusaasta jooksul nende toodete hinnad tüüpilistel tootjaturgudel, mille kaubanduslikud omadused, nagu liik või tüüp, klass, suurus ja pakend, on määratletud.
(2)
Komisjoni määruse (EÜ) nr 877/2004 (2) lisas on sätestatud tüüpiliste turgude loetelu, kus kogu turustusaasta jooksul või sellise aja jooksul, milleks turustusaasta on jagatud, turustatakse oluline osa asjaomase toote riiklikust toodangust.
(3)
Bulgaaria ja Rumeenia ühinemise tõttu Euroopa Liiduga 1. jaanuaril 2007 tuleks nende suhtes kehtestada tüüpilised turud.
(4)
Seepärast tuleks määrust (EÜ) nr 877/2004 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 877/2004 lisa muudetakse järgmiselt:
a)
“Sofia (BG)” lisatakse tüüpiliste turgude loetellu seoses järgmiste toodetega: tomatid, baklažaanid, arbuusid, melonid, aprikoosid, virsikud, lauaviinamarjad, kirsid, kurgid, ploomid ja paprikad.
b)
“Bucharest (RO)” lisatakse tüüpiliste turgude loetellu seoses järgmiste toodetega: tomatid, baklažaanid, arbuusid, aprikoosid, õunad, kirsid, kurgid, küüslauk, porgandid, ploomid, paprikad, sibulad ja oad.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 1. veebruar 2007

Labels: 2
17
6
12
18
15